Mat Zemiya

Mat Zemiya (Matka Zemiya or Matushka Zemiya) na di Moist (or Wota) Earth Moda, an e fit be di oldest god wey Slavic pipol sabi for dia old tori dem. E still get anoda name wey bi Mati Syra Zemiya, wey mean sey Moda Damp Earth or Moda Moist Earth. Later later, her name and style kon join bodi wit Mokosh.

Di tori wey folo am
For di time wey Middle Eji just dey stat, Mati Syra Zemiya na one of di main gods wey Slavic pipol dey respect well wel. Slavic pipol dey swear troway hand touch di ground, an if persin wan clear di bad tin wey e do, dem go dig smol hole for di ground tok di tin enta di hole bifor e die. 
Di way dem tek worship her no bi like pesin wey get human face or bodi. Afta Christian relijon enta all di Slavic kontri dem, dem kon start to see am like Mary, di moda of Jizos.

Ezampul of how important she bi na dis preya wey dem dey do to Matka Zemiya, wey dem dey use one jar of hemp oil tek do:

East side – "Moda Earth, make you komot all di bad bad spirit dem wey fit wan do us evil or put juju for us."
West side – "Moda Earth, make you swallow all di dirty power dem inside di hot hot ground an di fire wey dey burn under you."
South side – "Moda Earth, mek you cool di wind wey dey blow from south side, make bad wetta nor near us. Mek you hold di sand wey dey waka an di wind we dey spin like rodo."
North side – "Moda Earth, make you cool di north wind an di cloud dem, mek snowstorm an cold nor near us."

Afta di prayer, dem go bury di jar wey get di oil for ground, an dem go give offering for each of di four corner dem. (Slavonic mythology 1977:287)

Old Slavic pipol believe sey di earth get two face – e dey good an e still fit dey bad. Dem believe sey di earth na where pesin life dey stat an na di same earth go take care of dem till dem die. When persin don die, di earth go open mouth take dem body like sey e carry dem go back inside belle.

Di picture of terre humide ("moist earth") still show for funeral cry cry song dem – sometimes dem tok about am like area wey water dey, like for Lithuanian an Ukrainian cry cry song dem.Sometimes dem kol am direct, sey Mere-Terre humide ("Moda Moist Earth").

Pipo wey connect wit am
Till di time wey World War One and di Russian Empire kolaps, vilej wuman dem get one kain ritual wey dem dey do to chase plague comot.
Di wuman dem go kari plough tek kot line waka round di vilej, dey scream dey call di Earth spirit dem make dem protect di village.

How dem dey worship her
One strong Slavic hero we dem call Mikula Selyaninovich, or Mikula di Villager, get strong link wit Mat Zemiya.